Educación y la Comisión Fulbright alcuerden incorporar a les aules once auxiliares de conversación d’inglés
#000011
El conseyeru d’Educación y Cultura, Genaro Alonso, suscribió esti llunes la adenda al conveniu de cooperación que caltién el Principáu cola Comisión d’Intercambiu Cultural, Educativu y Científicu ente España y los Estaos Xuníos (Comisión Fulbright) pa la incorporación a les aules d’once auxiliares de conversación en llingua inglesa’l próximu cursu. Al actu asistieron tamién el director executivu de la Comisión Fulbright, Alberto López, y el director xeneral d’Ordenación Académica ya Innovación Educativa, Francisco Laviana.
#000013
En concreto, la comisión va escoyer a once auxiliares de conversación que van realizar xeres de sofitu en llingua inglesa en centros docentes sosteníos con fondos públicos dende’l 16 de setiembre d’esti añu hasta’l 15 de xunu de 2020.
#000014
L’aportación del Principáu pa completar les beques del programa d’auxiliares de conversación xube a 89.980 euros (8.180 euros por persona). Pela so parte, la Comisión Fulbright va contribuyir con 114.345 euros más. El conveniu inicial roblóse en 2017, con un añu de vixencia, y cola posibilidá de prorrogalo por aciu la correspondiente adenda.
#000015